Dallas Stars bekrefter overgangen i en pressemelding natt til søndag norsk tid.

Dallas-manager Jim Nill sier Zuccarello er en av de beste angrepsspillerne i ligaen, og sier han kommer til forbedre laget deres på mange måter.

Det var TSN-journalisten Bob McKenzie som først la ut melding om overgangen på Twitter natt til søndag, og TSN har fulgte opp med sak, først omtalt av VG.

Mats Zuccarello feirer mål mot Pittsburgh Penguins søndag 17. februar. Foto: Gene J. Puskar / AP

I bytte for Zuccarello får New York Rangers to valg i NHL-draftene i 2019 og 2020.

509 kamper

Nordmannen har sørget for 37 poeng i 46 kamper han har spilt denne sesongen. I hele hans Rangers-karriere har han stått for 352 poeng i til sammen 509 kamper.

Zuccarello hadde sin siste kamp for Rangers forrige uke. Ifølge det norske ishockeynettsiden nitten.no kan nordmannen spille for Dallas allerede i Chicago søndag, eventuelt mot Las Vegas tirsdag.

Etter 1-4-tapet mot New Jersey sa Zuccarello til NTB at han har hatt veldig mange fine år i klubben. På spørsmål om de pågående kontraktsforhandlingene sa han.

– Det er ikke så mye usikkerhet. Det er tre dager igjen til jeg mest sannsynlig ikke spiller her lenger.